《明湖泛舟》
清代·德保

湖影茫茫漾晚秋，烟波无际碧云流。帆从水面亭边落，人在天心镜里游。

千里襟怀谁共远，满城风景此全收。官閒更有登山约，遥指峰岚最上头。

作者简介：（?—1789）清满洲正白旗人，索绰络氏，字仲容，一字润亭，号定圃，又号庞村。乾隆二年进士，官至礼部尚书。屡充乡、会试考官。尝奉敕纂《音韵述微》，总办《乐律全书》。卒谥文庄。有《乐贤堂诗文钞》。